《赠张宪副之赣州边备》
明代·张元祯

盈盈秋水吕虔刀，岳岳神羊刺史袍。三省不惭边寄重，一时真是眼中豪。

风生甲胄龙蛇肃，云卷旌旗虎豹高。万里长城还有待，一方蝼蚁暂相劳。

作者简介：（1437—1507）明江西南昌人，字廷祥，号东白。天顺四年进士。授编修，预修《英宗实录》，与执政议不合，引疾归。居家讲求性命之学。弘治初召修《宪宗实录》，进春坊左赞善，官至詹事。正德初进吏部侍郎。有《东白集》。